

JONAVOS RAJONO SAVIVALDYBĖS TARYBA

SPRENDIMAS
DĖL JONAVOS RAJONO SAVIVALDYBĖS PASKIRTO DAUGIABUČIŲ NAMŲ BENDROJO NAUDOJIMO OBJEKTŲ ADMINISTRATORIAUS TAIKOMŲ MAKSIMALIŲ TECHNINĖS PRIEŽIŪROS TARIFŲ PATVIRTINIMO

2026 m. birželio 25 d. Nr. 1TS- 
Jonava

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos statybos įstatymo 48 straipsnio 7 dalimi ir Lietuvos Respublikos aplinkos ministro 2026 m. kovo 23 d. įsakymu Nr. D1-39 „Dėl Lietuvos Respublikos aplinkos ministro 2018 m. gegužės 3 d. įsakymo Nr. D1-354 „Dėl daugiabučių gyvenamųjų namų techninės priežiūros tarifo apskaičiavimo metodikos patvirtinimo“ pakeitimo“, patvirtinta Daugiabučių gyvenamųjų namų techninės priežiūros tarifo apskaičiavimo metodika, Jonavos rajono savivaldybės taryba  n u s p r e n d ž i a: 
.	Patvirtinti Jonavos rajono savivaldybės paskirto daugiabučių namų bendrojo naudojimo objektų administratoriaus administruojamiems daugiabučiams namams taikomus maksimalius techninės priežiūros tarifus (pridedama).
.	Nustatyti daugiabučiams namams taikomų maksimalių techninės priežiūros tarifų galiojimo laikotarpį – 4 metus.
.	Pripažinti netekusiu galios rajono savivaldybės tarybos 2020 m. vasario 6 d. sprendimo Nr. 1TS–32 „Dėl savivaldybės paskirto daugiabučių namų bendrojo naudojimo objektų administratoriaus taikomų statinių techninės priežiūros maksimalių tarifų nustatymo“ 1 punktą.
Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas, Vilniaus rūmai, Žygimantų g. 2, Vilnius).

Savivaldybės meras  	   Mindaugas Sinkevičius


Parengė
Vitalija Bublytė                              Valdas Majauskas 	                                       Justas Budriūnas


Rasa Kasputienė                               Valda Koženiauskienė                                     

Ekonomikos ir inovacijų komitetas 
Kaimo reikalų komitetas 
Miesto ir infrastruktūros plėtros komitetas

PATVIRTINTA
Jonavos rajono savivaldybės tarybos
2026 m. birželio   d. sprendimu Nr. 1TS-

JONAVOS RAJONO SAVIVALDYBĖS PASKIRTO DAUGIABUČIŲ NAMŲ BENDROJO NAUDOJIMO OBJEKTŲ ADMINISTRATORIAUS ADMINISTRUOJAMIEMS DAUGIABUČIAMS NAMAMS TAIKOMI MAKSIMALŪS 
TECHNINĖS PRIEŽIŪROS TARIFAI

Maksimalus techninės priežiūros tarifas Eur / m2 / mėn.
Namo ypatumai	be PVM ir taikant 21 proc. PVM tarifą	Namo dydis (m2)
		iki 1000	nuo 1001 iki 2000	nuo 2001 iki 5000	daugiau 5000
Namai, kuriuose neįrengta bendroji geriamojo vandens tiekimo inžinerinė sistema  	be PVM	0,0582	0,0485	0,0558	0,0582
	su PVM	0,0704	0,0587	0,0675	0,0704
Namai, kuriuose neįrengta bendroji nuotekų šalinimo inžinerinė sistema  	be PVM	0,0582	0,0485	0,0558	0,0582
	su PVM	0,0704	0,0587	0,0675	0,0704
Namai, kuriuose neįrengta bendroji elektros inžinerinė sistema 	be PVM	0,0588	0,0490	0,0564	0,0588
	su PVM	0,0711	0,0593	0,0682	0,0711
Namai, kuriuose nėra bendrojo naudojimo patalpų	be PVM	0,0588	0,0490	0,0564	0,0588
	su PVM	0,0711	0,0593	0,0682	0,0711
Namai be išskirtinių techninės priežiūros ypatumų	be PVM	0,0600	0,0500	0,0575	0,0600
	su PVM	0,0726	0,0605	0,0696	0,0726
Namai, kuriuose įrengta bendroji saugos ir ryšių sistema	be PVM	0,0606	0,0505	0,0581	0,0606
	su PVM	0,0733	0,0611	0,0703	0,0733
Namai, kurių stogas – šlaitinis	be PVM	0,0690	0,0575	0,0661	0,0690
	su PVM	0,0835	0,0696	0,0800	0,0835
Bendrabučio tipo namai	be PVM	0,0690	0,0575	0,0661	0,0690
	su PVM	0,0835	0,0696	0,0800	0,0835
Namai, kuriuose įrengti atsinaujinantys energijos šaltiniai	be PVM	0,0720	0,0600	0,0690	0,0720
	su PVM	0,0871	0,0726	0,0835	0,0871










JONAVOS RAJONO SAVIVALDYBĖS TARYBAI
AIŠKINAMASIS RAŠTAS
(prie sprendimo projekto)



2026 m. birželio ___ d.
Jonava

.	Sprendimo projekto tikslai ir uždaviniai, kiti sprendimui priimti reikalingi pagrindimai.

Sprendimo projekto tikslas – atsižvelgiant į rinkos pokyčius, vidutinio darbo užmokesčio augimą bei pasikeitusią Lietuvos Respublikos aplinkos ministro 2026 m. kovo 23 d. įsakymu Nr. D1 -39 „Dėl Lietuvos respublikos aplinkos ministro 2018 m. gegužės 3 d. įsakymo Nr. D1-354 „Dėl daugiabučių gyvenamųjų namų techninės priežiūros tarifo apskaičiavimo metodikos pavirtinimo“ pakeitimo“ patvirtintą Daugiabučių gyvenamųjų namų techninės priežiūros tarifo apskaičiavimo metodiką (nauja redakcija) 4 metų laikotarpiui patvirtinti maksimalius daugiabučių namų bendrojo naudojimo objektų (išskyrus namo šildymo ir karšto vandens sistemų ir liftų) techninės priežiūros tarifus, kai daugiabučių gyvenamųjų namų techninę priežiūrą vykdo Lietuvos Respublikos civilinio kodekso 4.84 straipsnyje nustatyta tvarka savivaldybės paskirtas bendrojo naudojimo objektų administratorius.
Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos statybos įstatymo 48 straipsnio 7 dalimi bei Lietuvos respublikos aplinkos ministro įsakymu patvirtinta Daugiabučių gyvenamųjų namų techninės priežiūros tarifo apskaičiavimo metodika (toliau – Metodika). 
Šiuo metu galioja savivaldybės tarybos 2020 m. vasario 6 d. sprendimu Nr. 1TS-32 „Dėl savivaldybės paskirto daugiabučių namų bendrojo naudojimo objektų administratoriaus taikomų statinių techninės priežiūros maksimalių tarifų nustatymo“ patvirtinti maksimalūs techninės priežiūros tarifai, apskaičiuoti vadovaujantis 2018 m. gegužės 3 d. Lietuvos Respublikos aplinkos ministro įsakymu Nr. D1-394 patvirtinta Daugiabučių gyvenamųjų namų techninės priežiūros tarifo apskaičiavimo metodika:

Maksimalus techninės priežiūros tarifas Eur / m2 / mėn.
Namo ypatumai	tarifo rūšis be PVM ir taikant 21 proc. PVM tarifą	Namo dydis (m2)
		iki 1000	nuo 1001 iki 2000	nuo 2001 iki 5000	daugiau 5000
Namai, kuriuose neįrengta bendroji geriamojo vandens tiekimo ir (arba) bendroji nuotekų šalinimo inžinerinė sistema	be PVM	0,0215	0,0254	0,0292	0,0305
	su PVM	0,0261	0,0308	0,0353	0,0369
Namai, kuriuose neįrengta bendroji elektros inžinerinė sistema ir namai, kuriuose nėra bendrojo naudojimo patalpų	be PVM	0,0218	0,0257	0,0295	0,0308
	su PVM	0,0263	0,0311	0,0357	0,0372
Namai be išskirtinių techninės priežiūros ypatumų	be PVM	0,0222	0,0262	0,0301	0,0314
	su PVM	0,0269	0,0317	0,0364	0,0380
Namai, kuriuose įrengta bendroji saugos ir ryšių sistema	be PVM	0,0224	0,0265	0,0304	0,0317
	su PVM	0,0271	0,0320	0,0368	0,0384
Bendrabučio tipo namai ir namai, kurių stogas – šlaitinis	be PVM	0,0255	0,0301	0,0346	0,0361
	su PVM	0,0309	0,0365	0,0419	0,0437


Savivaldybės vykdomoji institucija, vadovaudamasi Metodika, parengia maksimalių tarifų projektus namų grupėms ir teikia savivaldybės tarybai tvirtinti.
Vadovaujantis metodika techninės priežiūros maksimalūs tarifai apskaičiuojami atsižvelgiant į vidutinio dydžio 1500 m2 bendrojo ploto daugiabučio gyvenamojo namo nuolatinių namo būklės stebėjimų, apžiūrų, įskaitant nuolatinių stebėjimų ir apžiūrų privalomų dokumentų pildymą Pastatų duomenų banko informacinėje sistemoje, metinės darbo laiko sąnaudas, statybos srities atitinkamo specialisto valandinį bruto darbo užmokestį pagal savivaldybės duomenis, kitoms su šia veikla susijusioms išlaidoms, t. y. socialinio draudimo, transporto, ūkio reikmėms tenkančių pridėtinių ir kitų netiesioginių išlaidų įvertinimui, taikomas koeficientas 1,5. Per 1 metus vieno daugiabučio gyvenamojo namo techninės priežiūros darbams atlikti privaloma skirti ne mažiau kaip 40 val.
Skaičiavimuose naudojamas statybos srities atitinkamo specialisto valandinis bruto darbo užmokestis pagal savivaldybės duomenis. 2020 m. skaičiavimuose naudotas vidutinis statybos srities atitinkamo specialisto darbo užmokestis:

Laikotarpis 	Laiko sąnaudos per metus 1 namui, val.	Vidutinis valandinis specialisto bruto darbo užmokestis  savivaldybėje, Eur / val.
2020 m.	40	8,72

Įvertinus regiono vidutinio darbo užmokesčio pokyčius, pastatų techninės priežiūros specialistų darbo pasiūlymus rinkoje,  šios srities specialistams siūlomas 2700,00 Eur/mėn. darbo užmokestis. Vidutiniam valandiniam šios srities specialisto darbo užmokesčiui apskaičiuoti savivaldybės teritorijoje buvo naudojamas vidutinis 2708,75 Eur/mėn. darbo užmokestis. 
Maksimaliam 4 m. laikotarpiui siūloma taikyti techninę priežiūrą atliekančio specialisto vidutinį valandinį darbo užmokestį pagal savivaldybės duomenis – 15,00 Eur/val.:

Laikotarpis 	Laiko sąnaudos per metus 1 namui, val.	Vidutinis valandinis specialisto bruto darbo užmokestis  savivaldybėje, Eur / val.
4 m. (2026 - 2030 m.)	40	15,00


Vadovaujantis Metodika maksimalus techninės priežiūros tarifas apskaičiuojamas vidutinio dydžio namui (1500 m2) be išskirtinių techninės priežiūros ypatumų. Palyginimui pateikiamas 2020 m. apskaičiuotas maksimalus tarifas ir siūlomas 4 metų (2026 – 2030 m.) laikotarpiui maksimalus tarifas:

Laikotarpis	Laiko sąnaudos per metus 1 namui, val.	Vidutinis valandinis specialisto bruto darbo užmokestis  įmonėje, Eur / val.	Darbo užmokesčio sąnaudos per metus 1 namui, Eur	Metinės namo išlaidos, įvertinus kitas sąnaudas, Eur (koef. 1,5)	Vidutinio dydžio namo plotas, m2	Vidutinio dydžio namo be ypatumų techninės priežiūros tarifas, Eur / m2 / mėn.
2020 m.	40	8,72	348,80	470,88	1500	0,0262
4 m. (2026 – 2030 m.)	40	15,00	600,00	900,00	1500	0,0500


Vertinant pagal atliekamus techninės priežiūros darbus:

Techninės priežiūros darbai	Metinės darbo laiko sąnaudos	Specialisto valandinis bruto darbo užmokestis įmonėje, Eur / val.	Darbo užmokesčio sąnaudos per metus 1 namui, Eur	Metinės namo išlaidos, įvertinus kitas sąnaudas (koef. kpr = 1,50), Eur	Vidutinio dydžio namo be ypatumų plotas, m2	Vidutinio dydžio namo be ypatumų techninės priežiūros tarifas, Eur / m2 / mėn.
Nuolatiniai stebėjimai (vykdymas, dokumentų rengimas) 	24	15,00	360,00	540,00	1500,00	0,0300
Apžiūros (organizavimas ir vykdymas, dokumentų rengimas)	8	15,00	120,00	180,00	1500,00	0,0100
PDB IS (pildymas į PDB IS)	8	15,00	120,00	180,00	1500,00	0,0100
Viso:	40		600,00	900,00	1500,00	0,0500


Vidutinio dydžio namo be ypatumų techninės priežiūros mėnesinis tarifas eurais už 1 m2 didėja iki 0,0500 Eur be PVM. 
Vadovaujantis Metodika maksimalūs tarifai namų grupėms apskaičiuojami pagal formulę:

kur:
Tmax – maksimalus tarifas Eur/m2/mėn. (nurodomas be PVM, atskirai nurodomi PVM dydis ir tarifas su PVM);
T – vidutinio dydžio namo tarifas Eur/m2/mėn.;
Kd – namo dydžio, išreikšto suminiu butų ir kitų patalpų naudingu plotu, įvertinimo koeficientas ( nurodomas Metodikos 2 priedo 1 punkte);
ky – namo techninės priežiūros ypatumų įvertinimo koeficientai (Metodikos 2 priedo 2 punktas).

Atsižvelgiant į namo dydį  bei namo techninės priežiūros ypatumus, 4 metų (2026 – 2030 m.) laikotarpiui siūlomi maksimalūs techninės priežiūros tarifai:

Maksimalus techninės priežiūros tarifas Eur/m2/mėn.
Namo ypatumai	ky	be PVM ir taikant 21 proc. PVM tarifą	Namo dydis (m2)
			iki 1000	nuo 1001 iki 2000	nuo 2001 iki 5000	daugiau 5000
		kd	1,2	1,00	1,15	1,2
Namai, kuriuose neįrengta bendroji geriamojo vandens tiekimo inžinerinė sistema  	0,97	be PVM	0,0582	0,0485	0,0558	0,0582
		su PVM	0,0704	0,0587	0,0675	0,0704
Namai, kuriuose neįrengta bendroji nuotekų šalinimo inžinerinė sistema  	0,97	be PVM	0,0582	0,0485	0,0558	0,0582
		su PVM	0,0704	0,0587	0,0675	0,0704
Namai, kuriuose neįrengta bendroji elektros inžinerinė sistema 	0,98	be PVM	0,0588	0,0490	0,0564	0,0588
		su PVM	0,0711	0,0593	0,0682	0,0711
Namai, kuriuose nėra bendrojo naudojimo patalpų	0,98	be PVM	0,0588	0,0490	0,0564	0,0588
		su PVM	0,0711	0,0593	0,0682	0,0711
Namai be išskirtinių techninės priežiūros ypatumų	1,00	be PVM	0,0600	0,0500	0,0575	0,0600
		su PVM	0,0726	0,0605	0,0696	0,0726
Namai, kuriuose įrengta bendroji saugos ir ryšių sistema	1,01	be PVM	0,0606	0,0505	0,0581	0,0606
		su PVM	0,0733	0,0611	0,0703	0,0733
Namai, kurių stogas – šlaitinis	1,15	be PVM	0,0690	0,0575	0,0661	0,0690
		su PVM	0,0835	0,0696	0,0800	0,0835
Bendrabučio tipo namai	1,15	be PVM	0,0690	0,0575	0,0661	0,0690
		su PVM	0,0835	0,0696	0,0800	0,0835
Namai, kuriuose įrengti atsinaujinantys energijos šaltiniai	1,20	be PVM	0,0720	0,0600	0,0690	0,0720
		su PVM	0,0871	0,0726	0,0835	0,0871


Metodika numato, kad tarybos patvirtintiems daugiabučių gyvenamųjų namų techninės priežiūros tarifams gali būti nustatomas maksimalus iki 4 metų galiojimo laikotarpis.  Atsižvelgiant į tai, siūlome nustatyti maksimalų 4 metų tarifų galiojimo laikotarpį.
Savivaldybės tarybos patvirtinti maksimalūs daugiabučių gyvenamųjų namų techninės priežiūros tarifai bus privalomai skelbiami savivaldybės interneto svetainėje.

.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Sprendimo projektas teikiamas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu, kuri numato, kad kainų ir tarifų savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas, vietinių rinkliavų, įmokų ir mokesčių tarifų nustatymas įstatymų nustatyta tvarka yra išimtinė savivaldybės tarybos kompetencija.
Lietuvos Respublikos statybos įstatymo 48 straipsnio 8 dalis numato, kad kai daugiabučių gyvenamųjų namų techninę priežiūrą vykdo Lietuvos Respublikos civilinio kodekso nustatyta tvarka savivaldybės paskirtas bendrojo naudojimo objektų administratorius, statinio techninės priežiūros maksimalų tarifą, vadovaudamasi Vyriausybės įgaliotos institucijos patvirtinta daugiabučių gyvenamųjų namų techninės priežiūros tarifo apskaičiavimo metodika, tvirtina savivaldybės taryba.
Lietuvos Respublikos aplinkos ministro 2026 m. kovo 23 d. įsakymu Nr. D1 -39 „Dėl Lietuvos respublikos aplinkos ministro 2018 m. gegužės 3 d. įsakymo Nr. D1-354 „Dėl daugiabučių gyvenamųjų namų techninės priežiūros tarifo apskaičiavimo metodikos pavirtinimo“ pakeitimo“ (toliau – Įsakymas) pakeista Daugiabučių namų techninės priežiūros tarifo apskaičiavimo metodika nustato daugiabučių namų bendrojo naudojimo objektų (išskyrus namo šildymo ir karšto vandens sistemas ir liftus) techninės priežiūros tarifo apskaičiavimo tvarką, kai daugiabučių gyvenamųjų namų techninę priežiūrą vykdo Lietuvos Respublikos civilinio kodekso 4.84 straipsnyje nustatyta tvarka paskirtas bendrojo naudojimo objektų administratorius. Įsakyme nustatyta, kad Metodika turi vadovautis administratoriai ir savivaldybės. 
Pripažįstamas netekusiu galios Jonavos rajono savivaldybės tarybos 2020 m. vasario 6 d. sprendimo Nr. 1TS–32 „Dėl savivaldybės paskirto daugiabučių namų bendrojo naudojimo objektų administratoriaus taikomų statinių techninės priežiūros maksimalių tarifų nustatymo“ 1 punktas.

.	Laukiami sprendimo priėmimo rezultatai.
Savivaldybės tarybai priėmus sprendimą bus patvirtinti  savivaldybės paskirto daugiabučių namų bendrojo naudojimo objektų administratoriaus administruojamiems daugiabučiams gyvenamiesiems namams taikomi maksimalūs techninės priežiūros tarifai bei nustatytas maksimalus 4 m. (2026 – 2029 m.) tarifų galiojimo laikotarpis.

.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikio nėra.

.	Antikorupcinis vertinimas.         
Vadovaujantis LR korupcijos prevencijos įstatymo nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje. 



Turto ir aplinkos apsaugos skyriaus vyriausioji specialistė                                          Vitalija Bublytė

image1.png




